***Saopštenje***

***sa XIV sjednice Ustavnog suda Crne Gore, održane 29. novembra 2017. godine, kojom je predsjedavao dr Dragoljub Drašković, predsjednik Ustavnog suda***

***I U predmetima ocjene ustavnosti zakona, zakonitosti drugih propisa i opštih akata, Ustavni sud je:***

* *u predmetu* ***U-I broj 12/15,*** *odložio donošenje odluke.*
* *u predmetu* ***U-I broj 11/16, 12/17 i 13/17****, većinom glasova,* ***donio rješenje kojim se pokreće postupak*** *za ocjenu ustavnosti Zakona o izmirenju obaveza prema radnicima Kombinata aluminijuma koji su, usled stečaja preduzeća, ostvarili pravo na penziju (“Službeni list Crne Gore”, br. 42/15).*
* *u predmetu* ***U-I broj 12/16 i 33/16****,* ***donio rješenje kojim se ne prihvataju*** *inicijative za pokretanje postupka za ocjenu ustavnosti odredaba člana 22. stav 1. Grupe poslova C i D Zakona o zaradama zaposlenih u javnom sektoru (“Službeni list Crne Gore”, br. 16/16., 83/16. i 42/17).*
* *u predmetu* ***U-I broj 35/16, donio rješenje kojim se ne prihvata*** *inicijativa za pokretanje postupka za ocjenu ustavnosti odredbe člana 39.stav 2.Zakona o turističkim organizacijama („Službeni list Republike Crne Gore“, br. 11/04 i 46/07 i „Službeni list Crne Gore“, br. 45/14 i 42/17).*
* *u predmetu* ***U-I broj 17/17, donio rješenje kojim se odbacuje*** *inicijativa za pokretanje postupka za ocjenu ustavnosti odredaba člana 112. Zakona o penzijskom i invalidskom osiguranju („Službeni list Republike Crne Gore’’, br. 54/03., 39/04., 79/04., 47/07. i "Službeni list Crne Gore", br. 79/08., 14/10., 78/10., 34/11., 66/12., 38/13., 61/13., 60/14., 10/15., 42/16. i 55/16).*
* ***u predmetima:***

***- U-II broj 23/14, donio rješenje kojim se odbacuje*** *inicijativa za pokretanje postupka za ocjenu ustavnosti i zakonitosti Odluke o izmjenama i dopunama Odluke o produženju primjene planske dokumentacije (“Službeni list Crne Gore – opštinski propisi”, br. 8/14), koju je donijela Skupština opštine Herceg Novi i po sopstvenoj inicijativi*

*-****U-II broj 50/17****donio rješenje kojim se pokreće postupak za ocjenu ustavnosti i zakonitosti Odluke o izmjenama i dopunama Odluke o produženju primjene planske dokumentacije (“Službeni list Crne Gore – opštinski propisi”, br. 30/16), koju je donijela Skupština opštine Herceg Novi.*

* *u predmetu* ***U-II broj 24/17,donio odluku kojom se odbija*** *predlog za utvđivanje neustavnosti i nezakonitosti odredaba tač. 1., 2. i 3. stav 1. Odluke o utvrđivanju osnovice i stope za obračun članskog doprinosa za Privrednu komoru Crne Gore za 2017. godinu (“Službeni list Crne Gore”, br. 79/16), koju je donijela Skupština Privredne komore Crne Gore.*

*Ova odluka objaviće se u”Službenom listu Crne Gore”i na način na koji je objavljena Odluka.*

* *u predmetu* ***U-II broj 64/12, donio rješenje kojim se pokreće postupak*** *za ocjenu ustavnosti i zakonitosti odredbe člana 3. tačka 7. Odluke o lokalnim komunalnim taksama („Službeni list Republike Crne Gore-opštinski propisi“ br. 13/07 i „Službeni list Crne Gore“, br. 2/07), koju je donijela Skupština opštine Berane i* ***po sopstvenoj inicijativi pokrenuo postupak*** *za ocjenu ustavnosti odredbe člana 3. tačka 8. Zakona o lokalnim komunalnim taksama („Službeni list Republike Crne Gore“, broj 27/06).*
* *u predmetu* ***U-II broj 32/14, donio rješenje kojim se odbacuje*** *inicijativa za pokretanje postupka za ocjenu ustavnosti i zakonitosti Odluke o stavljanju van snage Odluke o pristupanju izmjena i dopuna Detaljnog urbanističkog plana „Lijeva obala Lima“ („Službeni list Crne Gore“, br. 15/14), koju je donijela Skupština opštine Berane.*
* *u predmetu* ***U-II broj 40/15, donio rješenje kojim se odbacuje*** *inicijativa za pokretanje postupka za ocjenu ustavnosti i zakonitosti odredaba člana 6. stav 1. tač. a) i b) Odluke o porezu na nepokretnosti opštine („Službeni list Crne Gore – opštinski propisi“, br. 40/12, 39/14, 19/15, 50/15 i 23/17), koju je donijela Skupština opštine Bar.*
* *u predmetu* ***U-II broj 14/16,*** *odložio donošenje odluke*
* *u predmetu* ***U-II broj 16/16, donio rješenje kojim se odbacuje*** *inicijativa za pokretanje postupka za ocjenu ustavnosti i zakonitosti: 1. Rješenja Opštine Budva – Sekretarijata za privredu i finansije – Odjeljenja za utvrđivanje i naplatu lokalnih javnih prigoda br.U-043-03-14755, od 24. jula 2009. Godine; 2. Rješenja Opštine Budva-Sekretarijata za privredu i i finansije - Odjeljenje za utvrđivanje i naplatu lokalnih javnih prihoda, br.U-043-03-7031, od 24. jula 2014. Godine; 3. Rješenja Opštine Budva - Sekretarijata za privredu i finansije-Odjeljenje za utvrđivanje i naplatu lokalnih javnih prihoda, br.U-043-03-9918, od 24. jula 2014. Godine; 4. Rješenja Opštine Budva - Sekretarijata za privredu i finansije - Odjeljenje za utvrđivanje i naplatu lokalnih javnih prihoda, br.U-043-03-6602, od 26. jula 2012. godine i 5. Rješenja Opštine Budva – Sekretarijata za privredu i finansije-Odjeljenja za utvrđivanje i naplatu lokalnih javnih prihoda, br.U-043-03-13525, od 26. jula 2012. godine.*
* *u predmetu* ***U-II broj 29/17, donio rješenje kojim se odbacuje*** *podnesak (Ustava žalba).*
* *u predmetu* ***U-II broj 31/17, donio rješenje kojim se odbacuje*** *Inicijativa za ocjenu ustavnosti i zakonitosti odredbe člana 19. Pravilnika o unutrašnjoj organizaciji i sistematizaciji radnih mjesta „JUMEDIA MONT“ DOO Podgorica, br. 948-02, od 31. maja 2017. godine.*
* *u predmetu* ***U-I broj 2/16, donio odluku kojom se ukidaju*** *odredabe člana 5. stav 2. u dijelu koji glasi: „odnosno poslaniku“, člana 101. stav 1. tačka 4. u dijelu koji glasi: „odnosno poslanika“ i tačka 8. Zakona o izboru odbornika i poslanika („Službeni list Republike Crne Gore“, br. 4/98, 17/98, 14/00, 9/01, 41/02, 46/02, 48/06 i „Službeni list Crne Gore“, br. 46/11 i 14/14).i prestaju da važe danom objavljivanja ove Odluke.*

*Ova odluka objaviće se u „Službenom listu Crne Gore“.*

* *u predmetu* ***U-II broj 34/15, donio odluku kojom se ukida*** *Pravilnik o bližem određivanju radnih mjesta, odnosno poslova u organima državne uprave na kojima se staž osiguranja računa sa uvećanim trajanjem („Službeni list Crne Gore“, br. 46/14, 45/16 i 26/17), koji su donijeli Ministarstvo rada i socijalnog staranja i Ministarstvo finansija i prestaje da važi danom objavljivanja ove odluke.*

*Ova odluka objaviće se u „Službenom listu Crne Gore“ i na način na koji je objavljen Pravilnik.*

* *u predmetu* ***U-II broj 43/15, donio odluku kojom se ukidaju*** *odredbe čl. 1. i 2. Odluke o davanju na upravljanje i održavanje javnog vodovoda sa izvorišta „Sopot i Smrčevo brdo“ („Službeni list Crne Gore – opštinski propisi“, br. 26/15), koju je donijela Skupština opštine Žabljak na sjednici od 16.jula 2015. godine i prestaju da važe danom objavljivanja ove Odluke.*

*Ova odluka objaviće se u „Službenom listu Crne Gore“ i na način na koji je objavljena Odluka.*

* *u predmetu* ***U-II broj 33/16, donio odluku kojom se ukidaju*** *odredbe člana 7. stav 2., u dijelu koji glasi: „u skladu sa odlukom Savjeta“, člana 15. stav 1. tačka 8., člana 19. tačka 5. u dijelu koji glasi: „uz saglasnost Savjeta Agencije“ i tačke 6. Statuta Agencije za zaštitu ličnih podataka i slobodan pristup informacijama, br. 299/13, od 27. februara 2013. Godine, koji je onio Savjet Agencije.*

*Ova odluka objaviće se u „Službenom listu Crne Gore“ i na način na koji je objavljen Statut.*

* *u predmetu* ***U-II broj 42/16, donio odluku kojom se ukida*** *odredba člana 10.stav 1. tačka 2. alineja 2.3.1. Odluke o porezu na nepokretnosti („Službeni list Crne Gore – opštinski propisi“, br. 48/15), koju je donijela Skupština opštine Pljevlja i prtestaje da važi danom objavljivanja ove odluke.*

*Ova odluka objaviće se u „Službenom listu Crne Gore“ i na način na koji je objavljena Odluka.*

* *u predmetu* ***U-II broj 3/17, donio odluku kojom se ukida*** *odredba člana 4. stav 2., u dijelu koji glasi: „vlasnik ili“, Odluke o lokalnim komunalnim taksama („Službeni list Republike Crne Gore – opštinski propisi“, br. 3/07 i 5/07 i „Službeni list Crne Gore – opštinski propisi“, br. 13/10, 12/12, 7/14, 1/16 i 26/16), koju je donijela Skupština opštine Žabljak i prestaje da važi danom objavljivanja ove Odluke.*

*Ova odluka objaviće se u „Službenom listu Crne Gore“ i na način na koji je objavljena Odluka.*

***II – Postupak po ustavnim žalbama***

* *u predmetu* ***Už-III br. 35/14,*** *predlog sudije izvjestioca nije dobio potrebnu većinu glasova. Saglasno odredbi člana 80. stav 3. Poslovnika Ustavnog suda, zadužen je drugi sudija da izradi prijedlog odluke u skladu sa stavom većine sudija,*
* *u predmetu* ***Už-III br. 39/14,*** *većinom glasova****,*** *usvojio ustavnu žalbu,*
* *u predmetu* ***Už-III br. 178/14****, odložio donošenje odluke.*
* *u predmetu* ***Už-III br. 752/14,***  *prijedlog sudije izvjestioca nije dobio potrebnu većinu glasova. Saglasno odredbi člana 80. stav 3. Poslovnika Ustavnog suda, zadužen je drugi sudija da izradi prijedlog odluke u skladu sa stavom većine sudija,*
* *u predmetu* ***Už-III br. 180/15****, usvojio ustavnu žalbu,*
* *u predmetu* ***Už-III br. 394/15****, većinom glasova odbio ustavnu žalbu,*
* *u predmetu* ***Už-III br. 533/15****, većinom glasova, usvojio ustavnu žalbu,*
* *u predmetu* ***Už-III br. 823/15,*** *usvojio ustavnu žalbu,*
* *u predmetu* ***Už-III br.6/16,*** *većinom glasova* ***,*** *utvrdio da je podnosiocu ustavne žalbe zbog nedjelotvorne istrage u predmetima Osnovnog državnog tužilaštva u Beranama Ktn.br. 124/2007 i Višeg državnog tužilaštva u Bijelom Polju Kti.br. 20/14, formiranim povodom događaja od 1. novembra 2007. godine, povrijeđen procesni aspekt člana 2. Evropske konvencije za zaštitu ljudskih prava i osnovnih sloboda.*

*Država Crna Gora je obavezna da plati podnosiocu ustavne žalbe, u roku od tri mjeseca od dana objavljivanja ove odluke iznos od 7000eura, na ime pravičnog zadovoljenja zbog povrede procesnog aspekta iz člana 2. Evropske konvencije.*

*Ova odluka objaviće se u Službenom listu Crne Gore.*

* *u predmetu* ***U-III br.803/16****, većinom glasova odbio ustavnu žalbu,*
* *u predmetu* ***U-III br.724/17****, odložio donošenje odluke.*
* *Ustavni sud Crne Gore na predlog sudije izvjestioca, donio odluku o prioritetnom razmatranju predmeta U-I br. 29/17 po inicijativi za ocjenu ustavnosti Udruženja manjinskih akcionara AD “Radoje Dakić” člana 55 Zakona o stečaju.*

***Iz Ustavnog suda Crne Gore***